Oswaldo Javier Sánchez Ibarra (Guadalajara, 1973. szeptember 21. –) egy visszavonult mexikói válogatott labdarúgókapus. Háromszoros mexikói bajnok, a válogatottal kétszeres CONCACAF-aranykupa-győztes. Ő tartja a mexikói bajnokság rekordját azzal, hogy 725 első osztályú mérkőzésen lépett pályára, de ő lépte át először a 700-as számot is, ő játszott a legtöbb percig, és ő szerepelt a legtöbb rájátszásban. 2005-ben őt választották a konföderációs kupa legjobb kapusává, 2013-ban pedig elnyerte a CONCACAF-bajnokok ligája legjobb kapusának járó "Aranykesztyű" díjat is.